
Национално сдружение на общините в 








България

Относно: Европейски структурни фондове в подкрепа на деинституционализацията в България
София, 16 септември 2009 г.

Уважаеми господин Плевналиев,
Уважаеми господин Младенов,

Пишем ви като представители на неправителствени организации, работещи с деца и семейства, с опит в сферата на деинституционализацията включително и като организации, които пряко  предоставят социални услуги на общинско ниво. 
Както знаете, на 23-24 септември е планиран семинар между представители на българското правителство и Европейската комисия, за да се обсъди как 20 милиона евро от европейските структурни фондове могат да подкрепят процеса на деинституционализация. 
Осъзнаваме, че 20 милиона евро е относително малка сума в цялостния контекст на структурните фондове в България. В същото време, сумата представлява значителна инвестиция в социалния сектор и би могла да има съществено въздействие върху децата, настанени в институции или които са в риск от настаняване в институции – ако инвестицията е добре обмислена и се направи в съответствие с добрите европейски практики. 
Според нас, има няколко ключови момента, които трябва да бъдат взети  предвид по време на планирането и последващото прилагане на тази програма по структурните фондове, с оглед постигането на смислена промяна за децата и истинска деинституционализация.  
· Всички инвестиции трябва да бъдат директно насочени в подкрепа на деинституционализацията . Процесът на деинституциионализация се развива в две основни направления - предотвратяване настаняването на деца в институции чрез развиване на социални услуги за подкрепа на семействата и децата (Центрове за обществена подкрепа, Дневни центрове и др, приемна грижа.) и развиване на услуги за отглеждане на деца в извън семейна среда (Центрове за настаняване от семеен тип). В този смисъл общините трябва да разработят планове за закриване на институциите от класически тип и разкриване на горепосочените услуги. Това е в съответствие с дългогодишната политика на българското правителство и Визията за реформа в системата за грижа на децата, подкрепена от над 90 неправителствени организации от цялата страна и представена пред Националният съвет за закрила на детето през 2008 г.  Копие от тази визия е приложено към настоящото писмо.  
· Необходимо е да се направи цялостна оценка на съществуващите услуги -здравни, образователни и социални - в общините, които кандидатстват по оперативните програми за финансиране развитието на нови услуги или за ремонт на сградите на вече действащи такива : 
· Средствата трябва да бъдат изразходвани на базата на цялостни и експертни оценки на нуждите на децата: във всяка община, където се планира закриване на институция и развитие на алтернативни услуги предварително трябва да се извърши анализ на нуждите на децата, настанени в институции, за да се определят какви услуги биха били най-подходящи за тях. Нещо повече необходимо е да се направи оценка за всяко едно дете при връщането му в неговото биологично семейство, близки или роднини, както и развитие на подходящи услуги в общините, където децата се връщат. Това ще осигури устойчиво и професионално проследяване за всеки един случаи на дете върнато в семейна среда.   
· Инвестирането в човешки ресурси е изключително важно за осигуряването на качествени, устойчиви услуги и трябва да бъде неразделна част от планирането на строително- ремонтните разходи: предвид недостига на добре обучени социални работници, обгрижващ персонал и други специалисти за работа с деца в България, деинституционализацията не е възможна, ако няма значителни инвестиции в човешки ресурси. Средствата за сгради и ремонтни работи от структурните фондове трябва да съответстват на средствата за обучение, техническа подкрепа и адекватни заплати на хората, които ще работят в новите услуги.  Това трябва да бъде заложено още в самото начало на планирането, независимо от типа финансиране (оперативна програма “Развитие на човешките ресурси” или друг източник).
· Ангажирането на различни министерства и агенции, отговорни за децата; както и обществената подкрепа за деинституционализацията са жизнено важни за това, средствата от структурните фондове да допринесат към стратегическа промяна: намаляването на броя на децата, които постъпват в институции, изисква споделена визия за промяна от страна на цялото Правителство, както и включването в процеса на деинституционализация специалисти, които предоставят здравни и образователни услуги за деца и семейства, Надяваме се, че експертната група, която ще наблюдава изразходването на средствата от структурните фондове ще включва представители на съответните министерства, както и представители на гражданския сектор, които трябва да осигурят подкрепата на местните общности с оглед успеха на инициативата.  
В качеството си на неправителствени организации със значителен опит в планирането и развиването на услуги, както и с опит при провеждане на обучения за специалисти, работещи с деца и общности в България, заявяваме нашата готовност да подкрепим процеса с каквото можем, така че да се осигури в максимална степен ефективна и целесъобразна помощ за децата, техните семейства и общности.   

Оставаме на ваше разположение, като ще се радваме, ако имаме възможност да участваме в дискусиите по-късно този месец и в експертните групи, които ще се сформират за наблюдението на средствата. 
Копие от настоящото писмо е изпратено и до Филип Бусз, Карстен Расмусен, Яна Трост и Жан Жараб, Бистра Вълчанова, Реса Колева и Кирил Киряков от Европейската комисия в Брюксел.  
С уважение,

Геоирги Богданов

Управител на Национална мрежа за децата, в която членуват 24 неправителствени организации с управителен съвет от Асоциация „Родители”, Институт по социални дейности и практики, Клуб на нестопанските организации – Търговище, Фондация „Пайдея” и Фондация „Шам” – Монтана  

Изработено съвместно и подкрепено от: 

Институт за социални дейности и практики, член на Национална мрежа за децата, платформа «Социални политики» и Алианс от неправителствени организации, работещи в областта на услугите за деца и семейства

Международна социална служба – България, член на платформа «Социални политики» и Алианс от неправителствени организации, работещи в областта на услугите за деца и семейства 

Фондация „За нашите деца”, член на Национална мрежа за децата, платформа «Социални политики» и Алианс от неправителствени организации, работещи в областта на услугите за деца и семейства

Фондация „ЕКИП”, член на платформа «Социални политики», Алианс от неправителствени организации, работещи в областта на услугите за деца и семейства и Национален съвет за закрила на детето
SOS Детски селища – България, член на Национална мрежа за децата, платформа «Социални политики» и Алианс от неправителствени организации, работещи в областта на услугите за деца и семейства
Център за приобщаващо образование, член на Национална мрежа за децата и Алианс от неправителствени организации, работещи в областта на услугите за деца и семейства
Сдружение „Жанета”, Разград, член на Национална мрежа за децата и Алианс от неправителствени организации, работещи в областта на услугите за деца и семейства
Фондация „Карин дом”, Варна, член на Алианс от неправителствени организации, работещи в областта на услугите за деца и семейства

Инициатива за здраве, член на платформа “Социални политики”
Каритас – България, член на платформа «Социални политики» и Алианс от неправителствени организации, работещи в областта на услугите за деца и семейства
Фондация „Партньори - България”, член на платформа «Социални политики», Алианс от неправителствени организации, работещи в областта на услугите за деца и семейства и Национален съвет за закрила на детето
АРК – България, член на Алианс от неправителствени организации, работещи в областта на услугите за деца и семейства
Фондация „Сийдър”, член на Алианс от неправителствени организации, работещи в областта на услугите за деца и семейства
Сдружение „Самаряни”, Стара Загора, член на платформа «Социални политики», Алианс от неправителствени организации, работещи в областта на услугите за деца и семейства и Национален съвет за закрила на детето
Български център за нестопанско право, член на платформа «Социални политики» 

Асоциация „Родители”, член на Национална мрежа за децата, Алианс от неправителствени организации, работещи в областта на услугите за деца и семейства и Национален съвет за закрила на детето

Фондация „Движение на българските майки”, член на Алианс от неправителствени организации, работещи в областта на услугите за деца и семейства и Национален съвет за закрила на детето
Сдружение „Българска спортна федерация за деца, лишени от родителски грижи”, член на Национален съвет за закрила на детето
Българска асоциация за лица с интелектуални затруднения – БАЛИЗ, член на платформа «Социални политики», Алианс от неправителствени организации, работещи в областта на услугите за деца и семейства и Национален съвет за закрила на детето
Сдружение за педагогическа и социална помощ за деца ФИЦЕ-България, член на Национален съвет за закрила на детето
За контакти:

Национална Мрежа за Децата

София 1202, ул. Цар Симеон 55

Тел/факс: 02/9888207, 0879 609 797 

office@nmd.bg  
